Оляпка

**Оляпка** (лат. *Cinclus cinclus*) — середнї великый співавый птах з&nbsp;родины Cinclidae.

## Опис

Є о дакус меншый як шпак (*Sturnus vulgaris*), доростать до 18&nbsp;цм, роспятя крыл мірять 26–30&nbsp;цм. Мать завалисте тїло, курты крыла і хвіст. Фарбы суть переважно тмавобуры із світлишов головов і бріхом і выразнов білов грудёв. Дзёбак і ногы суть чорнявы, очі буры. Обі поглавя суть собі дуже подобны. Молоды птахы суть пак зверьха чісто сивы а на сподї тїла мають густе сиве смужкованя.

### Голос

Спів є выразный, куртый, черять флавтовы тоны з цверликавыма звуками. Співать ай в зимі. При розрушіню ся озувать драпавым проникавым „*црііт*“ а при ваблїню зясь острым „*зіт зіт*“.

## Росшырїня

Росшыреный є на россяглій теріторії Европы, в&nbsp;северозападній Африцї а югозападній а середнїй Азії. В залежности на єднотливых областях є будь сталый або перелїтный, европскы зимовища ся находять переважно на юго Шкандінавского півострова. Европска популація рахує 170&nbsp;000–330&nbsp;000 гнїздячіх парів.

Жыє вылучно в чістых на оксід богатых, швыдко течучіх водных токах, а то особливо у высшых надморьскых вышках.

## Хованя

Є цїлорочно теріторіална. Належыть к дакілько мало співакам, якы годны плавати ай ся потапляти. Під водов выужывать своїх міцных крыл, на єдно понорїня там пак вытриме коло 5–10 секунд, хоць суть знаёмы і&nbsp;понорїня 30 секундовы. При потапляню мать заперты носовы дїркы а очі хоронены транспарентным очным вічком, знамым як джмурка. Лїтать лем над водов. Часто сидить на скалах, даколи сидать просто до воды, часто ся бродить в плытчінах. Тіпічне про ню є кучнутя, опередовшыткым тїсно перед одлечінём.

### Страва

Жывить ся передовшыткым водныма быдлами, найчастїше ларвами, присавками ітд. Дале ся в&nbsp;їй страві тыж обявують тыж і&nbsp;дорослы комары, малы рыбкы. Нагодов може іти і на суш а там глядать хробакы, мурянкы, стоножкы і павукы.

### Гнїздїня

Молоды птахы поглавно дозрївають уж в&nbsp;1.&nbsp;роцї жывота. Справила є моноґамна&nbsp;– пары суть вєдно і цїлый жывот&nbsp;– але была у нёй позорована і поліґамія. Самцї ся при наговаряню выразно озывають, без перестаня выставують білу грудь, потапляють ся і на конець своїм дружкам нукають жертя. Гнїздить од марца до юна, а то раз або двараз шторік. Гнїздо будують обомі родічі в дїрах берегів, на мостах, припадно і у вгодных будьках, часто лем дакілько центіметрів над водным зеркалом, чім суть значно нахылны к повіням. Іде о кулёву будову з моху із вступнов дїров на боку, котра мать спочатку діаметер дас 20&nbsp;цм. Взглядом к&nbsp;тому, же але пар хоснує тото саме гнїздо ряд років а як треба все го добудує, може в конечній фазї мати діаметер аж пів метра.

В&nbsp;єдній покладцї бывать 4–5 світлых, 25,6 x 18,6&nbsp;мм великых яєць, на котрых 16 денной інкубації мать участь чісто лем саміця. Самець ся бігом того часу стримує близко і обчас саміцї принесе їджіня, она собі про нёго але векшынов ходить сама і охаблять так гнїздо нестережене. О&nbsp;молодята, котры гнїздо опущають асі по 24&nbsp;днях, ся старають уж обомі родічі. Далшых 10–14&nbsp;днїв їх іщі кормлять мімо гнїздо.

## Грозбы

Огрожованый є предаторами, якыма суть передовшыткым хищі, куны ці грызець водяный, але і ничінём і забруджованём воды, повінями, якы можуть ничіти гнїзда а окремо тяжкыма зимами, котры ведуть к недостатку стравы. 

## Одказы

### Референції


Катеґорія:Найменше знепокоївый (LC)
Катеґорія:Птаство Підкарпатьской Руси